N A C R T

|  |  |
| --- | --- |
|  | |
| **REPUBLIKA HRVATSKA** | |
| **ISTARSKA ŽUPANIJA** | |
| **GRAD POREČ-PORENZO**  **CITTA DI POREČ-PARENZO** | |
| **Gradonačelnik** | |
| KLASA : |  |
| URBROJ : |  |
| Poreč-Parenzo, |  |

Na temelju članka 53. Statuta Grada Poreča-Parenzo («Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 25. Odluke o socijalnoj skrbi („Službeni glasnik Grada Poreča-Parenzo“ broj 13/16, 15/19, 3/23, 12/23 i 12/24), Gradonačelnik Grada Poreča-Parenzo donio je

**ODLUKU**

**o isplati naknade za novorođeno dijete u 2025. godini**

**Članak 1.**

Ovom se Odlukom uređuje pravo na isplatu naknade za novorođeno dijete, te uvjeti i način ostvarivanja ovog prava u 2025. godini.

**Članak 2.**

Naknadu za novorođeno dijete ostvaruju roditelji ili jedan od roditelja ili skrbnik djeteta koji imaju hrvatsko državljanstvo, do navršene prve godine života djeteta.

Naknada se u pravilu koristi za nabavu neophodne opreme za dijete i pokrivanje drugih troškova vezanih uz rođenje djeteta.

**Članak 3.**

Pravo na naknadu ostvaruje se za dijete rođeno u 2024. i 2025. godini, čije je prebivalište, kao i prebivalište roditelja ili barem jednog roditelja ili skrbnika na području Grada Poreča-Parenzo.

**Članak 4.**

Naknada za novorođeno dijete iznosi 200,00 eura, a isplaćuje se jednokratno na transakcijski račun roditelja ili skrbnika.

**Članak 5.**

Visina naknade za novorođeno dijete iz članka 4. ove Odluke može se mijenjati u tijeku godine, ovisno o sredstvima planiranim za ove namjene u Proračunu i mogućnostima Proračuna Grada Poreča-Parenzo.

**Članak 6.**

Postupak za ostvarivanje prava na naknadu pokreće se:

1. Putem sustava e-novorođenče prilikom prijave djeteta u matični ured.
2. Ukoliko nije moguća prijava preko sustava e-novorođenče: podnošenjem zahtjeva upravnom odjelu nadležnom za poslove socijalne skrbi. Uz zahtjev podnositelji zahtjeva dužni su priložiti i dokaze kojima dokazuju da ostvaruju pravo na naknadu i to:

* dokaz o hrvatskom državljanstvu za roditelje/skrbnika i novorođeno dijete – za roditelja/skrbnika dokazuje se preslikom osobne iskaznice, za novorođeno dijete preslikom rodnog lista,
* dokaz o prebivalištu na području Grada Poreča-Parenzo za roditelje/skrbnika i novorođeno dijete - za roditelje/skrbnika dokazuje se preslikom osobne iskaznice, za novorođeno dijete uvjerenjem o prebivalištu ili potvrdom o prijavi prebivališta.

**Članak 7.**

Predajom zahtjeva podnositelj zahtjeva daje suglasnost Gradu Poreču-Parenzo da u njemu navedene osobne podatke prikuplja, obrađuje i pohranjuje u svrhu ostvarivanja prava na isplatu naknade za novorođeno dijete i u svrhu kontaktiranja i isplate naknade.

Osobni podaci bit će zaštićeni od pristupa neovlaštenih osoba te pohranjeni na sigurno mjesto i čuvani u skladu s uvjetima i rokovima predviđenim pozitivnim zakonskim propisima i aktima Grada Poreča-Parenzo.

Preslike osobnih iskaznica i dokumenata na koje će se izvršiti isplata naknade (kartice, štedne knjižnice ili drugi dokument) biti će uništene nakon okončanja postupka provjere uvjeta za ostvarivanje prava na isplatu naknade te ih se neće pohranjivati.

Prava ispitanika i postupanje u odnosu na njegove i dane osobne podatke podnositelj zahtjeva može vidjeti na [www.porec.hr](http://www.porec.hr).

**Članak 8.**

Isplata naknade vrši se na temelju naloga za isplatu upravnog odjela nadležnog za poslove socijalne skrbi.

**Članak 9.**

Ova Odluka objavit će se „Službenom glasniku Grada Poreča-Parenzo“, a stupa na snagu prvog dana od dana objave.

**GRADONAČELNIK**

**Loris Peršurić**